அடிப்படையில் நானும் ஒரு விவசாயி என்பதால் இங்குள்ள பூச்சிகள் குறித்து அறிந்து கொள்ள முடிகிறது.எந்த பூச்சி விவசாயிகளுக்கு நன்மை செய்யக் கூடியது, எது தீமை செய்யக் கூடியது என்பதை கண்டுபிடித்து அவற்றை நேர்த்தியாக வரிசைப்படுத்தியிருப்பது பாராட்டத்தக்கது. உலகின் பல்வேறு இடங்களில் 20 பூச்சிகள் அருங்காட்சியகம் இருந்தாலும், அவை குறிப்பாக ஏதேனும் ஒரு பூச்சியினத்துக்காக அமைக்கப்பட்டதாகவே இருக்கின்றன. ஆனால், இந்த அருங்காட்சியகத்தில் எல்லா வகையான பூச்சியினங்களும் வைக்கப்பட்டுள்ளன. மேலும், மனிதர்களை எந்த வகை பூச்சி கடித்தால் என்ன வகையான நோய்கள், பிரச்சனைகள் ஏற்படும் என்பதையும் காட்சிப்படுத்தியிருக்கின்றனர். இது பல்கலைக்கழக பூச்சியியல் துறை மாணவர்களுக்கு மட்டுமின்றி அனைத்து பள்ளி, கல்லூரி மாணவர்களுக்கும், விவசாயிகள், பொதுமக்களுக்கும் பயனுள்ளதாக இருக்கும் என்றார்.